Predkladacia správa

	Vláda Slovenskej republiky svojim uznesením č. 1066 zo dňa 7. novembra 2001 zobrala na vedomie správu z kontroly plnenia úloh z uznesení vlády SR splatných v druhom štvrťroku 2001, so zameraním na výkon štátnej správy Správou štátnych hmotných rezerv Slovenskej republiky a uložila predsedovi Správy štátnych hmotných rezerv Slovenskej republiky spracovať každoročne   rozbor stavu vývoja pohľadávok z kúpnych zmlúv po lehote splatnosti a penále, vrátane ich vymáhania.

	V rámci predchádzania vzniku pohľadávok Správa štátnych hmotných rezerv Slovenskej republiky neuzatvára zmluvné vzťahy so svojimi dlžníkmi a pri realizácii kúpnych zmlúv postupuje v zmysle ust. § 4 ods. 3 a 4 zákona NR SR č. 82/1994 Z.z. o štátnych hmotných rezervách v platnom znení.